MINISTERSTVO PÔDOHOSPODÁRSTVA
SLOVENSKEJ REPUBLIKY
Číslo: 1737/2003-100

Materiál na rokovanie
vlády SR

Dodatok 

k Návrhu systému priamych platieb v poľnohospodárstve

Podnet: 							Obsah materiálu:

vlastná iniciatíva						1. Návrh uznesenia – nové 
    znenie
2. Doložka 
3. Dodatok k vyhodnoteniu 
    pripomienkového konania

Predkladá:

Zsolt Simon
minister pôdohospodárstva
Slovenskej republiky

Bratislava 3. júna 2003

NOVÉ ZNENIE

VLÁDA SLOVENSKEJ REPUBLIKY

NÁVRH

UZNESENIA VLÁDY SLOVENSKEJ REPUBLIKY
č.
z

k návrhu systému priamych platieb v poľnohospodárstve

Predkladateľ: minister pôdohospodárstva SR

Číslo materiálu:

Vláda

A.	schvaľuje

A.1.	návrh systému priamych platieb v poľnohospodárstve v rokoch
2004-2006 v alternatíve jednotnej platby na plochu

B.	ukladá

ministrovi pôdohospodárstva

B.1.	implementovať v SR počas rokov 2004-2006 priame platby v poľnohospodárstve v podobe jednotnej platby na plochu tak ako je definovaná v Zmluve o pristúpení SR k ES.

Termín: priebežne

Vykoná: minister pôdohospodárstva

Doložka
finančných, ekonomických, environmentálnych vplyvov a vplyvov na zamestnanosť
k materiálu: Návrh systému priamych platieb v poľnohospodárstve

Doložka finančných vplyvov:
Materiál nemá priamy dopad na štátny rozpočet. Schválenie materiálu by malo zabezpečiť lepšie čerpanie prostriedkov z garančnej sekcie EAGGF na priame platby. Nepriamo môže zabezpečiť vyššie príjmy ŠR dosiahnutím vyšších výnosov rastlinnej výroby a s tým súvisiacich priamych a nepriamych daní. Tento dosah nie je presne kvantifikovateľný.

Doložka ekonomických vplyvov:
Na obyvateľstvo – nemá priamy dopad.
Na podnikateľskú sféru - pri SAP sa podľa predbežných konzultácii s EK nevyužíva úhorovanie, ktoré je pri plnom IACS vo výške 10% základnej výmery (pre SR z cca 1 mil. ha základnej výmery). Nevyužívanie úhorovania by malo zabezpečiť vyššie výnosy prvovýroby. SAP zároveň zabezpečí trhovejšie prostredie z dôvodu odpojenia platieb od produkcie. Tento dosah nie je presne kvantifikovateľný, aplikovanie plného IACS môže znamenať maximálnu stratu až do výšky 540 mil. Sk v rokoch 2004 – 2006.

Doložka environmentálnych vplyvov:
Pri využívaní SAP sa na pôdu vzťahuje pravidlo „udržovať pôdu v dobrom poľnohospodárskom stave v súlade s ochranou životného prostredia“.

Doložka vplyvov na zamestnanosť:
Možnosť obrábania všetkej ornej pôdy umožní zvýšenie zamestnanosti. Tento dosah nie je presne kvantifikovateľný.

Dodatok
k vyhodnoteniu pripomienkového konania
k Návrhu systému priamych platieb v poľnohospodárstve

Rezort	Pripomienka	Typ	Vyh.	Spôsob vyhodnotenia	
Ministerstvo financií SR	Doplniť o doložku finančných, ekonomických , environmentálnych vplyvov a vplyvov na zamestnanosť

Pre odstránenie hrozby vrátenia prostriedkov ES z dôvodu neúplnej kontroly a administrovania navrhujem určiť komodity, na ktoré sa bude vyplácať 20% presun z rozvoja vidieka a zaviesť v týchto 
komoditách úplný systém IACS.

V súvislosti s ročným časovým posunom vyplatenia priamych platieb z EK v rokoch 2005-2006 navrhujem postupne zavádzať úplný systém IACS na tie komodity, na ktoré budú smerovať prostriedky ES v rámci priamych platieb.	Z

O

O	A

C

A	Viď. dodatok

Cieľom materiálu nie je rozhodnúť o otázke presunu prostriedkov z rozvoja vidieka na priame platby a toto rozhodnutie nie je ovplyvnené voľbou SAP alebo IACS.
MP SR preskúma možnosť aplikácie IACS na vybrané komodity, ale nepredpokladáme, že SR bude pripravená na takýto spôsob administrovania platieb.
MP SR bude pokračovať v budovaní IACS, prispôsobí dobudovanie SAP a dobudovanie kompletného IACS podľa výsledkov Strednodobej revízie Spoločnej poľnohospodárskej politiky EÚ.	
Úrad vlády, sekcia kontroly	K ukladaciemu uzneseniu (B.1.) doplniť blok termín v znení: „Termín: priebežne“
Nahradiť slovo „implementovať“	Z

O	A

N	Viď. návrh uznesenia

Slovo je bežne používané	

Vysvetlivky k skratkám v tabuľke:

Z	zásadná pripomienka
O	obyčajná pripomienka
A	akceptovaná pripomienka
C	čiastočne akceptovaná pripomienka
N	neakceptovaná pripomienka
P	na pripomienku sa prihliadlo